**Informácie k celoplošnému testovaniu v obci Záriečie**

 Testovanie COVID-19 v obci Záriečie bude prebiehať počas víkendu 31.10. – 1.11.2020 v priestoroch hlavného vchodu do základnej školy a v telocvični, ktoré boli schválené zástupcom Ozbrojených síl SR a hygieničkou z Regionálneho úradu verejného zdravotníctva v Považskej Bystrici.

 Testovanie bude prebiehať v čase od 7:00 hod. do 22:00 hod., s výnimkou prestávky vyhradenej pre občerstvenie testovacieho tímu v čase od 12:00 do 12:45 hod. a od 18:00 do 18:30 hod.

 Testovanie je dobrovoľné a môžu sa ho zúčastniť obyvatelia od 10 do 65 rokov- všetci s ochranným rúškom. Neodporúča sa obyvateľom nad 65 rokov a všetkým obyvateľom so zníženou mobilitou, či zdravotnými obmedzeniami.

 Pred testovaním sa treba preukázať dokladom totožnosti, deti do 15 rokov preukazom poistenca. Cez hlavný vchod do školy sa vstúpi do priestorov určených pre administratívu, odber a vyhodnotenie bude v telocvični. Na priebeh a koordináciu testovania bude dohliadať zodpovedný príslušník Ozbrojených síl SR a príslušník Policajného zboru SR. Zdravotnícky personál odoberie a vyhodnotí vzorky, administratívni pracovníci majú na starosti evidenciu a odovzdávanie výsledkov.

 Pred, počas testovania i po jeho ukončení sa treba riadiť pokynmi pracovníkov testovacieho tímu. Na verejný poriadok a dodržiavanie odstupov budú dohliadať dobrovoľníci a členovia DHZ Záriečie.

 Pre hladký a efektívny priebeh testovania sme vypracovali harmonogram, aby si podľa neho mohli ľudia upraviť vlastný víkendový program. Vychádzali sme zo skúseností obcí na Orave, kde testovanie prebehlo bez problémov, ľudia boli disciplinovaní a ohľaduplní.

 Prosíme ľudí, aby boli dochvíľni, snažili sa dodržať časový rozpis a boli tolerantní a umožnili prednostné otestovanie vo výnimočných prípadoch ( napr. vychádzka počas PN, tehotenstvo, sprievod s dieťaťom alebo zdravotne postihnutým, atď.)

Rešpektujte usmernenia zodpovedných osôb (armáda, polícia, starosta, odberové tímy, dobrovoľní hasiči), používajte rúško a dodržiavajte odstupy.
Upozorňujeme, že na ulicu pred vchodom do školy bude platiť dopravná uzávera, autá bude možné dočasne parkovať v areáli základnej školy.

Ďakujeme za porozumenie a spoluprácu.

 Ing. Jozef Kollár, starosta obce

**Harmonogram testovania- sobota- 31.10.2020**

7:00- 8:00 prednostne došlí z nočnej zmeny

8:00- 9:00 súp.č.1- 50

9:00- 10:00 súp.č.51- 63

10:00- 11:00 súp.č.64- 84

11:00- 12:00 súp.č.85- 100

12:00- 12:45 PRESTÁVKA NA OBED

13:00- 14:00 súp.č.101- 110

14:00- 15:00 súp.č.111- 118

15:00- 16:00 súp.č.119- 138

16:00- 17:00 súp.č.139- 150

17:00- 18:00 súp.č.151- 169

18:00- 18:30 PRESTÁVKA NA VEČERU

18:30- 19:00 súp.č.151- 169

19:00- 20:00 súp.č.170- 182

20:00- 22:00 ostatní- podľa potreby

**Harmonogram testovania- nedeľa- 1.11.2020**

7:00- 8:00 prednostne došlí z nočnej zmeny

8:00- 9:00 súp.č.183- 208

9:00- 10:00 súp.č.209- 229

10:00- 11:00 súp.č.230- 254

11:00- 12:00 súp.č.255- 268

12:00- 12:45 PRESTÁVKA NA OBED

13:00- 14:00 súp.č.269- 276

14:00- 15:00 súp.č.277- 583

15:00- 17:00 ostatní, bližšie neurčení

18:00- 18:30 PRESTÁVKA NA VEČERU

17:30- 22:00 ostatní- podľa potreby

Harmonogram na základe odporúčaní ráta s testovaním 30 osôb za hodinu